**שיעור מס' 9 – אני ואתה חלק ד' – הרצון החברתי - אהבה**

**מטרת השיעור: (מתוך החוברת למורה עמ' 39)**

* **להבין למה אנחנו מתכוונים כשאנו אומרים "אהבה".**
* **לעמוד על ההבדלים בין "אהבת רומס" לבין "אהבת סוחר" לבין אהבה לשמה.**
* **לעמוד על החסרונות ב"אהבת הרומס ", וב"אהבת הסוחר"**

**דגשים בשיעור:**

* **לרוב הכוונה של "אהבה" היא רגש נעים הנגרם לי כתוצאה מקיום או נוכחות הזולת**
* **היכולת להרגיש רגש של "אהבה" אמיתית, מותנה בקיומם של תנאים מסויימים. תנאים אלה קיימים רק אצל חלק מהאנשים, כל אחד לפי מדרגתו.**
* **"אהבה לשמה" היא "אהבה שאינה תלויה בדבר", היא אהבת הדבר הנכון ללא שום קשר אלי. כלומר אהבה שאינה תלויה באיזה טובה שתצמח לי או איזה אינטרס שלי שיתממש**
* **אהבה לשם תמיד מתחילה תמיד ב"אהבה שלא לשמה", אהבה מתוך רצון לקבל פרס או מפחד מעונש ורק בהמשכה מתפתח הרגש הנכון של "אהבה לשמה" אהבה מתוך יראת הרוממות.**
* **היתרון בכך הוא שמאפשר התחלה של קרבה, ומאפשר תחילת התנסות ולימוד של הכרת הטוב.**
* **החיסרון שבשלב זה עדיין אין יציאה מהאגואיזם.**
* **אהבת הסוחר: הינה אהבה שתלויה בדבר. בטל הדבר – בטלה האהבה.**

**מהלך השיעור:**

**נושא א' - מעבר על שיעורי בית.**

**נושא ב' - חזרה קצרה**

**בחזרה להדגיש במיוחד שני נושאים:**

1. מנגנון של יצירת הרגשות (שנלמד בשיעור אני ד') – ארוע מחולל היוצר תנועה נפשית הנובעת משינוי במפלס התענוג. (שמחה, עצב, פחד, תקווה, ציפיה, אכזבה, הפתעה לטובה).
2. הרגש מושפע רבות מהפרשנות שאנחנו נותנים לארועים החיצוניים, האם חלה עליה או ירידה במפלס התענוג..
3. ההבדלים בין רומס לבין סוחר. (שניהם נובעים מאהבה עצמית ורצון לקבל לעצמי ) אך הרומס אינו רואה את הזולת ואינו מתחשב בקיומו ובצרכיו בדרכו לספק את מאוויו. או רואה בו לכל היותר כלי הכרחי לסיפוק צרכיו. כל העבירות על החוק (אונס, רצח, גניבה, אי תשלום מס הם רמיסת זולת , אדם או כלל). ולהבדיל הסוחר מבין שכדי לחיות בשלום ולקבל את רצונותיו עליו לתת תמורה.
4. הרצונות החברתיים שבאד כםל כך חזקים עד כדי כך שפעמים רבות הם מאפילים על רצונות בסיסיים של האדם עד כדי הקרבת הרצון הבסיסי הגדול ביותר - הרצון לחיים.
5. ניתחנו את הרגשות החברתיים:

**בושה – כבוד -** רגש התלוי **בנוכחות** הזולת.

**כעס – הוקרה –**רגש הנובע **מפעולת** הזולת.

**שנאה – אהבה –** רגש הנובע **מקיום** הזולת.

**מהלך השיעור של היום:**

 **עוסק בעיקר ברגש ה "אהבה", והבחנות בין סוגי אהבה.**

**נושא ג': מה היא אהבה?**

**ג. 1. - נחזור לדוגמא של חלוקת השוקולד.**

 - מי אוהב שוקולד?

 - מה אתה בדיוק אוהב בשוקולד?

 - את מי אני אוהב באמת?

 - מה המשמעות של המלה "אהבה" פה?

**סיכום דוגמא:**

**אין לנו שום רגש כלפי השוקולד עצמו.**

**אנחנו אוהבים את תחושת התענוג של הטעם וההרגשה שנגרמת לי כתוצאה מאכילת השוקולד.**

**ג. 2. – דייג אוהב דגים**

מסופר על חסיד שהיה אצל רבו, ואמר לו שהוא מאוד אוהב את הדגים שהוגשו לשולחן. שאלו רבו: "אם אתה כל-כך אוהב אותם למה אתה אוכל אותם"

ולדיג שאוהב דגים הסתירה בשימוש במלה אהבה עוד יותר משמעותית : אם אתה כל-כך אוהב דגים אז למה אתה דג אותם, הורג אותם ואוכל אותם?

**מסקנה משתי הדוגמאות** **:**

**בדרך כלל יש בלבול בין אהבה אמיתית לדבר כלשהו לבין אהבה עצמית. בדרך כלל האהבה שלנו אינה משקפת עונג הנגרם מעצם קיומו של שוקולד או של דגים. אלא לתחושת התענוג שנוצרת אצלנו בעטים, כתוצאה מאכילתם או ראייתם. כלומר בדרך כלל אנו מבלבלים בין המושג תאווה לדבר המשקף את הרצון העז שלנו לספק את החושים שלנו שזאת אהבה עצמית לבין אהבה אמיתית מקיומו של הדבר, אינה קשורה בנו ובתענוגנו.**

**לסיכום אנחנו אוהבים את עצמנו ואת התחושה שנוצרת בנו כתוצאה מהאובייקט, וממה שמשקף.**

**נושא ד' – רגש האהבה לאדם אחר**

**ד. 1. - בדיקת קיומה של "אהבה אמיתית" במערכות היחסים שלנו – בדיקת אהבת הסוחר**

**ניזכר במודל הרגשות שלמדנו שיעור קודם:**

* **אהבה הינה רגש חיובי של עונג , המורגש אצלנו כתוצאה מנוכחותו וקיומו של הזולת.**

בואו נבדוק כיצד עומדות "אהבת הרומס" ו"אהבת הסוחר" ביחס להגדרה זאת:

* **"אהבת הרומס" – הינה פעולה של האדם כדי לממש את רצונותיו, התלויים בזולת.** ללא שום התחשבות ברצונות ורגשות הזולת. הוא לא רואה אותו ולא מתחשב בו וברגשותיו. כתוצאה מכך נוצר פער רגשי עצום בין הרומס לזולת. אין ספק שהמניע לפעולה הינה "אהבה עצמית", ואין בפעולה זאת דבר וחצי דבר עם אהבה לזולת כלומר מנוכחותו וקיומו ללא קשר לסיפוק צרכי.
* **"אהבת הסוחר" הינה פעולה של השפעה ונתינה לזולת , על מנת לקבל, דבר הרצוי לי.** כלומר גם כאן המניע הוא "אהבה עצמית, וללא המניע של סיפוק רצונותי, לא תתממש הפעולה. הזולת אומנם חשוב לי, ואני מתחשב ברגשותיו ורצונותיו, אך המטרה בכך היתה ונותרה סיפוק רצונותי. כלומר גם כאן העונג שלנו מותנה במה יוצא לנו ולא מעצם הנוכות והקיום של הזולת.
* כלומר אהבת הסוחר עדיין אינה עולה לכדי "אהבה אמיתית" , "אהבה לשמה" אהבה שאינה תלויה בדבר" אהבה שאינה מותנית בסיפוק רצונותי, אלא אהבה שעצם קיומו של הקשר כבר גורם לתוספת תענוג עבורי.

**ד.2. – תרגיל 32 - סרטון על סימביוזה (לענות על השאלות-בראית החיות כדימוי לאנשים)**

* **תאר מה כל בן זוג מקבל מהשני**: (לתאר בדצח"מ)
* **מה מקבל הקרנף?** (מנקה מטפילים, שהות משותפת)
* **מה מקבל העוף?** (הגנה, מזון, שהות משותפת
* **מה עשוי לקרות אם אחד מהם, לא יהיה מסוגל "לספק את הסחורה"?**

**ד.3. – תרגיל 33 – אנא חישבו על אדם אהוב:**

* תאר בשפה הנלמדת, מה מרגישים איתו ואיזה תענוג לוקחים מהזולת.
* ציין את מדרגת התענוג שלקחת? (דצח"מ)
* מהו התענוג הכי גדול שאנו מחפשים בקרבתו?

**נושא ה' – החיסרון ב"אהבת הסוחר"**

**ה.1. - תרגיל 34 – אנא חשבו על משהו שאהבתם , ולאחר מכן התרחקתם ממנו.**

* **מה קרה?**
* **מה החיסרון של אהבת הסוחר?**

**ה.2. התמקדות במערכת יחסים טבעית - זוגיות לפי אהבת הסוחר – סימביוזה**

נתמקד במערכת היחסים הזוגית שכן היא החשובה מבין מערכות יחסיו של האדם. כפי שאומר הרב קוק בספרו עין אי"ה בחלק אהבה,זוגיות ומשפחה: **" אין לנו באנושות דבר נקדש וראוי להיות מרומם כקדושת קשר ברית הנישואין".**

**אם זאת המערכת החשובה ביותר, כדאי להקדיש לה תשומת לב ולראות שאנו פועלים בה נכון.**

**בדורנו שלנו הדבר חשוב ביותר כיוון שכיום שיעור ניכר ממערכות הנישואים מסתיימות בגירושין (כ – 40%, שיעור ניכר מהנשואים חיים בריחוק רגשי, שיעור גבוה של רווקים שלא ממסדים קשר זוגי)**

**זוגיות לפי "אהבת הסוחר" נראית כנכונות לתת מתוך מטרה לקבל. במערכת זוגית כזו כל צד רואה את מלוי צרכיו ורצונותיו במרכז. וראית האחר הינה רק כדי לספק התנאים בהם אוכל לממש את רצונותי.**

**מרבית מערכות היחסים הזוגיות מתחילות כ"אהבת סוחר" כלומר יש תענוג ממערכת היחסים הנובעות המתועלת הסימביוטית הנובעת לכל צד:**

**שאלה:** **איזה תועלות ותענוגות יוצאים לי ולבת זוג שלי ממערכת יחסים זוגית?**

1. מפיגה את הבדידות שלי, ומספקת חברה.
2. מצחיקה אותי, אוהב את הסיפורים שלה.
3. כף להראות איתה בחברה, היא יפה וזה משפר את המעמד וההערכה כלפי.
4. מלוי צרכים גופניים בנוחות וסדירות.
5. דואגת ומגדלת את הילדים שלי. וכד'
6. היא מעודדת אותי, ומעלה לי את הבטחון העצמי.

כל סעיפים המפורטים כאן הם מלוי תענוג מצורך חברתי הנובעים לי כתוצאה ממערכת היחסים. כדי שאוכל לקבל תענוגות אלה, אני צריך לספק את הרצונות לתענוג של הבת זוג:

1. לסייע בסידור הבית.
2. לסייע בגידול הילדים.
3. להביא פרנסה מספקת הביתה.

**איזה מרכיבים של אהבה אמיתית לא נמצאים באהבת הסוחר?**

* אין בה דאגה ואכפתיות אמיתית לגבי האחר, אלא מהמקום שזה משפיע עלי.
* אין בה נכונות לנתינה ולהשקעה מעבר לדרוש.
* **אין בה שימה של הבת זוג ורצונותיה במרכז** - מחשבה אמיתית של מה יגרום לה לעונג, גם אם זה מצריך ממני השקעה ולכאורה עומד בניגוד לרצונותי. (ללכת לקנות מתנה ליום נישואים במקום לקרוא עיתון מול הטלוויזיה).
* מרגיש ביטחון שהיא תהיה לצדי כשאזדקק.
* תחושת שיתוף ונשיאה משותפת בעול.
* העצמה הדדית

הבעיה במערכות יחסים הינן שבני הזוג מתפתחים לאורך חיי הנישואים וצרכיהם משתנים, ואז ברגע שבין הזוג כבר לא מצחיק אותי, והילדים גדלו, והביטחון העצמי שלי כבר התפתח והינו יציב בעצם בטלה הסיבה בעטיה הנישואים החזיקו מעמד ומכאן הדרך למדרגות הרבנות קצרה.

כלומר בני זוג שלא ידעו במהלך חיי נישואיהם , להתפתח ולהתעלות מעבר ל"אהבת סוחר" ל"אהבה אמיתית" בה דווקא בן הזוג האחר נמצא במרכז מעייני, העצמתו, הדאגה לו והאכפתיות ממנו . זוג כזה בתקופה שלנו לא יצליח להחזיק מעמד. יגיע לגירושים או לנישואים חסרי רגש ובפועל להרס הבית.

וזה מסביר את שיעורי הגירושים הגבוהים, בתקופה שלנו בה האגוצנטריות בשיאה (דור האני דור ה-I I-phone, I pad,), כאשר הפיתויים והאפשרויות גדולות, והדבק המחזיק אינו מספיק חזק)

**ה.3. משנה מסכת אבות פרק ה' – "אהבת הסוחר" סופה לקרוס**

**"כל אהבה שהיא תלויה בדבר, בטל דבר בטלה אהבה. ושאינה תלויה בדבר אינה בטלה לעולם. איזו היא אהבה התלויה בדבר זו אהבת אמנון ותמר ושאינה תלויה בדבר זו אהבת דוד ויהונתן"**

**הערות בנושא זוגיות:**

 יסודות בזוגיות:

* **אש** - נשיאת חן
* **מים** – היכולת לשאת הפכים. (גבר ואשה נחשבים הפוכים מבחינה רוחנית)
* **אוויר** - התמקדות, צניעות, אינטימיות
* **אדמה** - יציבות, התמדה, מחוייבות הדדית בזמנים טובים ורעים.

אהבה נבנית ב – 4 שלבים: אחותי, רעייתי, יונתי, תמתי

**ה.4. – שאלה לכיתה: מה הפירוש של "ואהבת לרעך כמוך"**

אומר ר' עקיבא: " ואהבת לרעך כמוך זה כלל גדול בתורה" כלומר "ואהבת לרעך כמוך" זאת המצווה האחת הכי חשובה בתורה, שכוללת בתוכה את כל המצוות האחרות, והיא גם המטרה, בעוד כל שאר המצוות הן האמצעי שאמור לגרום לאדם להיות מסוגל לקיים אותה. כותב הרב אשל"ג במאמר מתן תורה, שיש ויכוח גדול האם המצווה הזאת בכלל אפשרית האם אדם יכול להעלות את עצמו לרמת הזדככות כל-כך גבוהה מעל לטבעו הבסיסי כך שיוכל לאהוב אחר כמו שהוא אוהב את עצמו. כמובן שאם זה כתוב בתורה אז זה אפשרי אך באמת היכולת להגיע לכזו דרגה היא לא ברמה של יחידים אלא ברמה של עם שלם של 60 ריבוא אנשים, שאינם דואגים לעצמם אלא עומדים מוכנים לעזור למי שצריך.

**"הרי לפנינו הלכה ברורה, אשר אין לנו שום העדפה בכל התרי"ב מצוות ובכל המקראות שבתורה על המצווה האחת של "ואהבת לרעך כמוך", כיוון שאינם באים לנו רק לפרש ולאפשר לנו לקיים מצוות אהבת זולתו על היכנה"......"כי נצטווינו "ואהבת לרעך כמוך" אשר מלת "כמוך" אומר לנו שתאהב את חבירך באותו השיעור שאתה אוהב את עצמך, לא פחות בשום פנים שבעולם. זאת אומרת, שאני מחויב לעמוד תמיד על המשמר, ולמלאת צורכי כל איש ואיש, לכל הפחות מכל האומה הישראלית, לא פחות כמו שאני עומד תמיד על המשמר למלאת את צורכי עצמי."**

**נושא ו' – דרגות אהבה בעבודת השם**

**ו.1. – עבודת השם של הסוחר: שאלה לדיון בכיתה: למה אתה מקיים מצוות בין אדם למקום?**

**הרמה הנמוכה של עבודת השם** – היא מתוך היראה מעונש, או כדי למצוא חן ולקבל פרס. כלומר התורה והמצוות הן לא ממש חלק ממני, ולא הפנמתי אותן כדבר הנכון עבורי. הם מונחים כעול על צווארי. ואני לא עושה אותם מתוך הפנמה, שמחה, אהבה ושכנוע עמוק שזאת דרך החיים הנכונה עבורי, הדרך שבורא עולם הטוב והמייטיב, הדרך שהיצרן הורה ללכת בה כי היא הטובה והנכונה.

**הרמה הגבוהה של עבודת השם** –

1. אין בה שום אינטרס אישי, אני לא מצפה לקבל דבר, ואיני עושה זאת מפחד מעונש.
2. אלא ההפך אמונתי בבורא, כמנהיג שכולו טוב , שנתן את הוראות התורה אך ורק כדי לעזור לכל אחד ואחד לממש את ייעודו ותכליתו בעולם. ומכאן שמספיק שהקב"ה צווה, כדי שאני אבצע את המצווה באהבה ובשמחה. ( אני מודע לכך שיכולותי לדעת את כל התועלות שבמצווה מוגבלות, ולכן איני מצפה להבין. אמונתי בבורא כל-כך גדולה שעצם ציווי הבורא משמע שזה נכון וטוב עבורי) (האמונה אינה סתמית אלא אמונה מתאמתת, כלומר אמונה שכאשר פועלים לפיה לאורך זמן רואים תוצאות טובות).
3. מטרת התורה והמצוות לסייע בהתפתחותי הרוחנית, ביציאה מהמצב האגואיסטי האגוצנטרי הטבעי, בו אני רואה את עצמי נפרד מכל האחרים ולכן פועל לממוש הרצונות לקבל שלי (כרומס, או כסוחר), למצב בו אני מגיע לפקיחת עיניים ומבין שאני פרט שנמצא באחדות כחלק מדבר גדול ממני אינני נפרד ממנו ולכן הדרך הנכונה היא לפעול לטובת הכלל שאני נכלל בו. ברמה הגבוהה של עבודת השם אני מבין שהתורה והמצוות ניתנו כדי שאוכל לממש את ייעודי ולהגיע לדבקות בשם, כלומר לשיווי צורה עם הבורא, ולכן אני מקבל את כל מצוותיו באהבה.

**ו.2. – מתוך המקורות - משנה פרקי אבות פרק א' (ג')**

**"אנטיגונוס איש סוכו קבל משמעון הצדיק הוא היה אומר: אל תהיו כעבדים המשמשין את הרב על מנת לקבל פרס אלא הוו כעבדים המשמשים את הרב שלא על מנת לקבל פרס ויהי מורא שמים עליכם"**

**ו.3. - מתוך המקורות – רמב"ם הלכות תשובה פרק י' –**

**הלכה א' – עבודה ברמה נמוכה**

**"אל יאמר אדם הריני עושה מצוות התורה ועוסק בחוכמתה כדי שאקבל כל הברכות הכתובות בה או כדי שאזכה לחיי העולם הבא, ואפרוש מן העבירות שהזהירה תורה מהן, כדי שאנצל מן הקללות הכתובות בתורה או כדי שלא אכרת מחיי העולם הבא. אין ראוי לעבוד את ה' על הדרך הזה, שהעובד על דרך זה הוא עובד מיראה ואינה מעלת הנביאים ולא מעלת החכמים, ואין עובדים ה' על דרך זה אלא עמי הארץ והנשים והקטנים שמחנכים אותן לעבוד מיראה עד שתרבה דעתן ויעבדו מאהבה"**

**הלכה ה' – עבודה ברמה גבוהה**

**"כל העוסק בתורה כדי שלא תגיע עליו פורענות הרי זה עוסק שלא לשמה, וכל העוסק בה לא ליראה ולא לקבל שכר אלא מפני אהבת אדון כל הארץ שצוה בה הרי זה עוסק בה לשמה. ואמרו חכמים לעולם יעסוק אדם בתורה ואפילו שלא לשמה שמתוך שלא לשמה בא לשמה"**

**" מה שאין כן עסק התורה והמצוות, שכל עניינם הוא להכשיר את האדם, שיהיה ראוי לקבל, כל אותו הטוב, שבכוונת הבריאה "להיטיב לנבראיו" ע"כ ודאי, שצריך לזכך גופו, שיהיה ראוי וכדאי, לאותו הטוב האלוקי " (הקדמה לתע"ס אות ח').**

**"לעולם יעסוק אדם בתורה ובמצוות, אפילו שלא לשמה, ומתוך שלא לשמה, בא לשמה . והיינו משום שהאור שבה מחזירו למוטב" (אות יא)**

**"אבל יש להרהר לכאורה אחר דבריהם אלו. הלא מצאנו כמה לומדים, שלא הואיל להם העסק בתורה, שיזכו , על ידי המאור שבה, לבוא לשמה. אמנם ענין העסק בתורה ומצוות שלא לשמה , הפירוש, שהוא מאמין בשי"ת, ובתורה ובשכר ועונש, והוא עוסק בתורה, מחמת שהשי"ת צווה לעסוק, אבל משתף הנאת עצמו, עם עשיית נחת רוח ליוצרו. ואם אחר כל טרחתו, יוודע לו, שלא הגיעה לו ע"י העסק והטורח הגדול הזה שום הנאה ותועלת פרטית, הוא מתחרט על כל יגיעתו שיגע......כי המאור שבתורה, אינו מאיר, אלא לבעל האמונה. ולא עוד, אלא שמדת גודל המאור הזה היא כמדת תוקף אמונתו" " (אות יב)**

**ו.4. תרגיל 36 – בטבלה הריקה למלא את מדרגות הממדים**

****

תרגיל 36 עמ' 59-60

**סיכום שיעור 9 – אני ואתה –חלק ד' – הרצון החברתי - אהבה:**

* **מאהבה עצמית ללא חשבון לצרכי התענוג של הזולת, לאהבה עצמית המתחשבת בצרכי הזולת.**
* **האדם צריך לעבור ממצב של רומס למצב של סוחר, ממצב של רצון לקבל על מנת לקבל לרצון להשפיע על מנת לקבל.**
* **הסוחר בעולם הרוחני הוא בחינת "עבודה על מנת לקבל פרס", בחינת "תורה שלא לשמא", בחינת אהבה התלויה בדבר.**